[{"text_idx": "#000000", "text": "Taith gerdded gymedrol i fryngaer o\u2019r oes haearn yng nghanol Ardudwy"}, {"text_idx": "#000001", "text": "Mae Craig y Ddinas yn fryngaer o\u2019r oes haearn sydd wedi\u2019i lleoli ar graig anghysbell, 350m uwch lefel y mo\u0302r. Saif y fryngaer mewn lleoliad dramatig gyda golygfeydd gwych o ardal Ardudwy."}, {"text_idx": "#000002", "text": "Mae Craig y Ddinas yn dal i gadw llawer o\u2019i nodweddion gwreiddiol. Mae mynedfa drawiadol ar yr ochr ddwyreiniol. Mae olion o\u2019r oes haearn a thai crwn Rhufeinig hefyd i\u2019w gweld ar y safle."}, {"text_idx": "#000003", "text": "Mae\u2019n bosib bod y fryngaer ei hun wedi\u2019i defnyddio fel lloches neu fel man cyfarfod cymunedol. Mae\u2019n debyg i\u2019r tai crynion gael eu defnyddio fel aneddiadau."}, {"text_idx": "#000004", "text": "Mae Craig y Ddinas yn ddewis perffaith i\u2019r rhai sydd a\u0302 diddordeb yn rhai o safleoedd hanesyddol ac archeolegol llai adnabyddus y Parc Cenedlaethol. Fodd bynnag, fel llwybr cymedrol, 4 milltir o hyd, efallai na fydd yn addas ar gyfer cerddwyr dibrofiad."}, {"text_idx": "#000009", "text": "Cofiwch barcio mewn ardaloedd parcio dynodedig a pheidiwch byth a\u0302 pharcio mewn llefydd sydd yn rhwystro mynediad i gaeau neu ardaloedd preswyl."}, {"text_idx": "#000013", "text": "Efallai mai bryngaerau fel Craig y Ddinas yw rhai o\u2019r safleoedd archeolegol mwyaf trawiadol yn Eryri. Fodd bynnag, maent yn anodd eu deall. Maent i\u2019w cael mewn amrywiaeth ddryslyd o siapiau a meintiau, a allai adlewyrchu eu bod wedi\u2019u hadeiladu at wahanol ddibenion. Nid oedd y bryngaerau i gyd yn amddiffynnol. Gall rhai fodoli at ddibenion defodol neu grefyddol, tra bod eraill yn amlwg wedi\u2019u hadeiladu i fod yn drawiadol yn hytrach nag yn ymarferol."}, {"text_idx": "#000014", "text": "Ychydig iawn o\u2019r deg ar hugain neu fwy o gaerau yn Eryri sydd wedi\u2019u harchwilio ar raddfa ddigon mawr i\u2019w deall. Mae\u2019r ymdrech a\u2019r gost i\u2019w cloddio yn golygu nad yw\u2019r sefyllfa hon yn debygol o newid."}, {"text_idx": "#000016", "text": "Mytholeg a Lle\u0302n Gwerin yn Eryri"}]